Diari Oficial de la Generalitat Valenciana


Sumari del DOGV 7943, del 23-12-2016 (2016/9394)

Notificació de la sentència dictada en el procediment de divorci contenciós número 170/2016.
--------------------------------------------------------------------------------------------

### Dades del document

Número de DOGV
:   7943

Data del DOGV
:   23-12-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9394


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 170/2016. [2016/9394]  
Procediment: divorci contenciós 000170/2016-M.  
Lletrat de l'Administració de Justícia: Francisco Javier García Navarro.  
Part demandant: Naima El Maghari Lahsini.  
Part demandada: Fouad Youssafi.  
En el judici a què es fa referència s'ha dictat la resolució que té el text que, literalment, és com segueix:  
  
«Dispositiva  
Dispose la dissolució per divorci del matrimoni format per Naima El Maghari Lahssini i Fouad Youssafi, contret l'1 de maig de 1984 a la localitat de Kenitra, el Marroc, amb els efectes que li són propis, i en especial:  
1. Els cònjuges podran viure separats, queden revocats els consentiments i poders que els cònjuges s'hagueren atorgat entre si, i cessa la possibilitat de vincular béns privatius de l'altre cònjuge en l'exercici de la potestat domèstica.  
2. Atribuïsc l'exercici exclusiu de la pàtria potestat del menor, H. E. Y., a la mare, Naima El Maghari Lahssini, a qui també atribuïsc la seua guarda i custòdia.  
3. Suprimisc el règim de visites del menor amb el pare.  
4. Indique la quantitat de cent cinquanta euros (150 ?) mensuals com a pensió d'aliments que haurà d'abonar el pare a favor del menor, quantitat que haurà d'abonar dins dels cinc primers dies de cada mes en el compte designat per la demandant i que s'actualitzarà anualment de conformitat amb les variacions de l'índex de preus de consum; cada progenitor haurà d'abonar el 50 % de les despeses extraordinàries que puga ocasionar el menor, entre les quals no s'inclouen les despeses de matrícula escolar, llibres i material escolar o roba, ja que aquestes són despeses ordinàries, d'acord amb la definició jurídica d'aliments establida en l'article 142 del Codi Civil, segons el qual a més d'entendre per aliments el que és imprescindible per a la manutenció, l'habitació, el vestit i l'assistència mèdica de l'alimentista, també comprenen aquests l'educació i la instrucció de l'alimentista.  
En allò relatiu a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, sols s'hauran d'assumir al 50 % les que es realitzen de comú acord entre els progenitors, sent-ne en cas contrari assumit el seu pagament per qui haja decidit la realització de l'esmentada activitat. En tot cas, les despeses extraordinàries que no tinguen caràcter urgent hauran de ser consentides per ambdós progenitors, i s'entendrà que el contrari accepta la realització de la despesa quan, notificada la intenció de realitzar aquesta i el seu import, amb els documents corresponents, per qualsevol mitjà fefaent, deixe transcórrer el termini de 10 dies sense mostrar-hi oposició. En cas de discrepància entre les parts sobre la procedència de la despesa, s'haurà de sotmetre a decisió judicial. Sols les de caràcter urgent i necessari es podran realitzar sense previ consentiment o autorització judicial.  
  
5. Tot això sense fer una especial imposició de les costes causades.  
Una vegada siga ferma aquesta sentència, remeteu-ne un testimoniatge al registre civil corresponent al lloc de celebració del matrimoni, perquè es realitze l'oportuna anotació marginal.  
Notifiqueu aquesta resolució a les parts i feu-los saber que aquesta no és ferma i que hi poden interposar un recurs d'apel·lació, mitjançant la presentació d'un escrit de preparació del recurs davant d'aquest tribunal dins del termini de 20 dies hàbils comptador des de l'endemà de la notificació, en què l'apel·lant ha d'exposar les al·legacions en què basa la impugnació, a més d'esmentar la resolució objecte d'apel·lació i els pronunciaments que impugna (art. 458 LECn). D'acord amb la disposició addicional 15a de la Llei orgànica del poder judicial (LO 1/2009, que modifica la LO 6/1985), la part que interpose un recurs contra aquesta resolució, com a requisit indispensable per a tramitar-lo, haurà de constituir un dipòsit de 50 euros en el compte de dipòsits i consignacions d'aquest jutjat, compte de Banesto número 0706 0000 02 (i núm. de procediment i any 0000/00). També pot realitzar-se la consignació mitjançant una transferència al número de compte 0030 3035 70 2511203214; caldrà consignar en la casella d'observacions el número de compte d'aquest Jutjat que s'indica més amunt i el número de procediment.  
Són eximits de la constitució del dipòsit per a recórrer aquells que tinguen reconegut el dret d'assistència jurídica gratuïta (DA 15a LO 6/1985, d'1 de juliol, del Poder Judicial).  
Incloeu l'original d'aquesta resolució en el llibre de sentències, i deixeu-ne un testimoniatge en les actuacions.  
Aquesta és la meua sentència que, jutjant d'acord amb el dret, pronuncie, mane i firme.  
Publicació. L'estenc jo, el lletrat de l'Administració de Justícia, per a fer constar que seguidament es fa pública la sentència dictada, mitjançant la notificació a les parts. En done fe.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el Diari Oficial de la Generalitat Valenciana, per a portar a efecte la diligència de notificació.  
  
Elx, 24 de novembre de 2016.- El lletrat de l'Administració de justícia: Francisco Javier García Navarro.